Kengele (kwa Kiingereza "bell") ni kifaa kilichotengenezwa kwa metali na ambacho mlio wake unafika mbali, hivyo kinatumika kujulisha ratiba fulani, kwa mfano shuleni au monasterini. Zile kubwa zaidi zinapachikwa kwenye minara ya makanisa ili kualika waamini kusali pale walipo au kukusanyika kwa ajili ya ibada ya pamoja. Mara nyingine zinatumika kujulisha tukio la furaha au huzuni kubwa. Zikiwa kadhaa pamoja zinaweza kutumika pia kama ala ya muziki.